google/wiki40b huggingface dataset:
Vírniky (taxón)

Charakteristika (bez háčikohlavcov-Acanthocephala)

Sú to drobné, väčšinou len mikroskopom viditeľné živočíchy. Na povrchu tela je kutikula s redukovaným obrvením – zostali z neho len dva vence bŕv v prednej časti.
Telo sa skladá z hlavy, krčka (často býva redukovaný), trupu a nohy. Prisadnuté druhy majú na konci nohy cementózne žľazy, ktoré produkujú tuhnúci sekrét. Napriek mikroskopickým rozmerom sú orgánové sústavy dosť zložito stavané. Za ústami je trojhranný hltan so špecializovaným žuvacím aparátom mastax, tvoria ho pevné kutikulárne doštičky. Nervová sústava je pásová, zo zmyslov pozorujeme receptorické brvy a výrastky v prednej časti tela, niekedy primitívne ploché očká. Vylučovacími orgánmi sú protonefrídie, spájajú sa do močového mechúra, ktorý ústi do kloaky – je to spoločný vývod vylučovacej, tráviacej a rozmnožovacej sústavy. Mezenchým je syncytiálny a tvorí sa v ňom nevýrazný schizocoel.
Vírniky sú gonochoristy, samce sú menšie ako samičky, u mnohých druhov chýbajú. U mnohých druhov pozorujeme heterogóniu – striedanie niekoľkých partenogenetických generácií samíc s pohlavnou generáciou na jeseň, podobne ako u vošiek. Vývin je priamy. Je to kmeň charakteristický eutéliou – stálym (a pomerne nízkym) počtom buniek jednotlivých druhov. Žijú v moriach i v sladkých vodách, často aj vo vlhkom machu. Za východiskovú skupinu pre fylogenézu vírnikov sa považuje čeľaď Notonemmatidae – podobajú sa na maličké ploskule a ešte viac na brušnobrvky – ich telo je ešte nezreteľne diferencované na hlavu, trup a nohu. Lezú po dne pomocou obrveného políčka v prednej časti tela (kontinuita s Turbellaria), z ktorého vznikol obrvený aparát vyšších vírnikov.
Fókaia

Fókaia alebo Fokaia (dnes (tur.) Foça alebo hovorovo Eski Foça na odlíšenie od Yenifoça; gr. Φώκαια - Fókaia, lat. Phocaea) bolo starogrécke mesto na pobreží Malej Ázie. Obývali ho Iónovia. Bolo to prístavné mesto, pred ktorým ležal ostrov Bakchion s palácmi a chrámami.
Založili ho asi obyvatelia Fokidy. Obyvatelia Fókaie podnikali ďaleké cesty až do Španielska, založili mnohé kolónie, napr. Massiliu (=Marseille), Lampsakos a Eleu (=Elaia, Velia). Keď mesto obľahli Peržania, veľa obyvateľov mesta sa vysťahovalo na Korziku, kde založili kolóniu Alalia (Aleria). Väčšie osídlenie malo mesto až do 14. storočia (koniec byzantského obdobia).
V roku 1923, po výmene obyvateľov medzi Gréckom a Tureckom sa miestni Gréci vysťahovali do Grécka a založili mesto v kraji Atika, Palea Fokea.
Roquecourbe-Minervois

Poloha

Obec má rozlohu 3,62 km². Najvyšší bod je položený 121 m n. m. a najnižší bod 49 m n. m.

Obyvateľstvo

Počet obyvateľov obce je 120 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Neviem lietať nízko

Neviem lietať nízko je prvý album, ktorý naspievala víťazka súťaže Môj najmilší hit Ivana Poláčková (víťazkou sa stala v roku 2007) Album je vydaný v roku 2010.
Negatívne opytovanie

Negatívne opytovanie je asertívna technika, ktorá umožňuje bližšie upresniť kritiku, či previesť všeobecne vyslovenú kritiku na konkrétnejšiu formou upresňujúcich otázok, pričom na kritiku nereagujeme obranou, odvetou a ani popieraním. Negatívna asercia je jedna z metód asertívneho zvládania kritiky.
Technika vedie oponenta k väčšej otvorenosti, keďže prejavujeme o jeho vyjadrenia záujem. Vychádza z asertívneho práva "robiť chyby — a byť za ne zodpovedný".
Je vhodná pri konštruktívnom prijímaní konštruktívnej kritiky. (Na rozdiel od techniky „súhlasu“, techniky Otvorené dvere, ktorá úspešne pomáha zvládať manipulatívnu kritiku.
Dlhé pleso (Veľká Studená dolina)

Názov

Jeho pomenovanie vystihuje podlhovastý tvar. Pleso postupne zavaľujú zlomiská zo Slavkovských veží. V staršej nemeckej literatúre sa pleso volá Generisch See, na počesť Samuela Generischa, ktorý bol lekárom v Kežmarku a patril medzi prvých bádateľov rastlinstva vo Vysokých Tatrách.

Turistika

Veľkou Studenou dolinou vedie po  modrej turistickej značke chodník okolo Vareškového plesa ponad Dlhé pleso na Zbojnícku chatu.
Hodeng-au-Bosc

Poloha

Obec má rozlohu 8,77 km². Najvyšší bod je položený 205 m n. m. a najnižší bod 61 m n. m.

Obyvateľstvo

Počet obyvateľov obce je 574 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Monika Bérešová

Štúdium

V roku 1984 ukončila štúdium v odbore učiteľstvo výchovno-vzdelávacích predmetov matematika a fyzika na Prírodovedeckej fakulte Univerzity Pavla Jozefa Šafárika v Košiciach. Od roku 2012 je externou doktorandkou v odbore sociálnej práce na Vysokej škole zdravotníctva a sociálnej práce sv. Alžbety v Bratislava.

Profesijná kariéra

Na Základnej škole Komenského v Sečovciach zastávala v rokoch 1990 – 1991 funkciu zástupkyne riaditeľa a v rokoch 1991 – 2003 bola jej riaditeľkou.
Po ukončení politickej kariéry nastúpila na pozíciu riaditeľky Domova sociálnych služieb Kráľovce (2011 – 2013). V súčasnosti je riaditeľkou Strediska krízovej intervencie v Košiciach.

Politická činnosť

V rokoch 1998 – 2002 pôsobila ako zástupkyňa primátora mesta Sečovce Vlastimila Ondrejku. V roku 2002 sa stala členkou liberálnej politickej strany Aliancia nového občana (ANO), s ktorej podporou sa úspešne uchádzala o funkciu primátora Sečoviec vo voľbách do orgánov samosprávy obcí 2002. Počas tohto funkčného obdobia prispela k obnoveniu tanečnej súťaže O Zlatú putňu Tokaja.
Vo voľbách do orgánov samosprávy obcí 2006 si svoju funkciu obhájila už ako nezávislá kandidátka, s počtom platných hlasov 1 182. Pri opätovnej kandidatúre v komunálnych voľbách 2010 skončila s 1 147 hlasmi na druhom mieste za nezávislým kandidátom Jozefom Gamrátom.
Komunálnych volieb 2014 sa zúčastnila ako nezávislá kandidátka do mestského zastupiteľstva, v rámci volebného zoskupenia občianskeho združenia Sečovce Inak. S počtom platných hlasov 1 057 získala prvé miesto. Poslankyňou Mestského zastupiteľstva (MsZ) sa stala po zložení sľubu poslanca na prvom zasadnutí MsZ 12. decembra 2014. Novým zastupiteľstvom bola na návrh primátora zvolená za poslanca oprávneného zvolávať a viesť zasadnutia MsZ.
Autreville-sur-la-Renne

Poloha

Obec má rozlohu 41,76 km². Najvyšší bod je položený 380 m n. m. a najnižší bod 222 m n. m.

Obyvateľstvo

Počet obyvateľov obce je 489 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Malík

Klubový hokej

Marek Malík je obranca. Je 196 cm vysoký a váži 98 kg (údaj z roku 2006). Najvyššiu hokejovú súťaž začal hrať v českej hokejovej extralige v sezóne 1993/94 za HC Vitkovice. Ešte v roku 1993 si ho v úvodnom drafte NHL vybral dnes už nejestvujúci klub Hartford Whalers v treťom kole ako 72. v poradí. Už v nasledujúcej sezóne sa v drese tohto klubu dostal aj na ľad NHL, ale bolo to iba na jediný zápas. Získal v ňom však svoj prvý bod v NHL za prihrávku na gól. Väčšinu tejto aj nasledujúcej sezóny však odohral za Springfield Falcons v nižšej profesionálnej súťaži AHL. Až v sezóne 1996/97 sa mu podarilo preraziť a odohral za Hartford 47 zápasov. To však bol posledný rok existencie klubu Hartford Whalers, ktorý sa presťahoval do Severnej Karolíny a zmenil názov na Carolina Hurricanes.
Marek Malík strávil nasledujúce tri sezóny v Európe a v nižšej súťaži AHL (1997/98 Malmö Redhawks v švédskej Elitserien, 1998/99 New Haven Beast v AHL a 1998/99 HC Vítkovice). V sezóne 1998/99 sa vrátil do NHL a stal sa stabilným hráčom klubu Carolina Hurricanes až do sezóny 2002/03, keď prestúpil do Vancouver Canucks. V tomto klube strávil aj nasledujúcu sezónu. V sezóne 2004/05 (počas lockoutu v NHL) hral opäť za rodné Vítkovice v českej extralige. V sezóne 2005/06 sa stal členom silnej českej légie v New York Rangers. Hrá s číslom 8 a má uzavretú zmluvu na 2,5 mil. dolárov ročne.Po sezóne 2007/2008 si hladá nový klub.

Reprezentácia

Marek Malík získal s reprezentáciou Česka bronzovú olympijskú medailu na Zimných olympijských hrách 2006 v Turíne. Oblieka reprezentačný dres s číslom 8.

Zimné olympijské hry 2006

Česko získalo na Zimných olympijských hrách 2006 bronzové medaily. Úvod olympiády českej reprezentácii nevyšiel, keď v základnej skupine skončila až na štvrtom, poslednom postupovom mieste, po prehrách so Švajčiarskom 2:3, Fínskom 2:4 a Kanadou 2:3. Vo štvrťfinále Česko vyradilo Slovensko. V semifinále ich vyradili neskorší zlatí medailisti Švédi a v boji o bronzové medaily porazili Rusko 3:0.
Sylvains-les-Moulins

Poloha

Obec má rozlohu 21,52 km². Najvyšší bod je položený 159 m n. m. a najnižší bod 114 m n. m.

Obyvateľstvo

Počet obyvateľov obce je 1 165 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Rhodes (Moselle)

Poloha

Obec má rozlohu 11,39 km². Najvyšší bod je položený 283 m n. m. a najnižší bod 257 m n. m.

Obyvateľstvo

Počet obyvateľov obce je 95 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Archippos (Atény)

Archippos (starogr. Ἄρχιππος – Archippos, lat. Archippus) je v gréckej mytológii syn a následník aténskeho archónta Akasta.
Archippos svoj úrad archónta v Aténach prevzal po smrti svojho otca Akasta a podľa antického autora Hieronyma jeho vláda trvala od roku 1012 pred Kr. do roku 993 pred Kr.
Okrem toho, že Archippos, syn Akasta, vládol 19 rokov a jeho nástupcom bol Thersippos, nám antickí autori nič bližšieho neuvádzajú.
Chamberet

Poloha

Obec má rozlohu 69,85 km². Najvyšší bod je položený 727 m n. m. a najnižší bod 376 m n. m.

Obyvateľstvo

Počet obyvateľov obce je 1 318 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sizyfos

Sizyfos alebo Sisyfos alebo Sísyfos (starogr. Σίσυφος - Sisyfos, iný prepis: Sísyfos; lat. Sisyphus)  bol v gréckej mytológii hrdina, syn Aiola a jeho manželky Enarety, zakladateľ a prvý kráľ Korintu.
Sizyfos bol veľmi bystrý, oklamal aj bohov a smrť. Za trest musel v podsvetí kotúľať do kopca balvan, ktorý sa pred vrcholom vždy zrútil späť. Jeho meno je symbol namáhavej, ale zbytočnej práce (tzv. sizyfovská práca).
Založil mesto Korint a postavil korintský hrad. Hrad nemal prameň, preto premýšľal ako prinútiť bohov, aby hradu prameň darovali. Využil spor medzi bohom riek Asópom a Diom, ktorý sa pred ním skrýval. Sizyfos zistil miesto pobytu Dia a túto informáciu vymenil s Asopom za vytvorenie prameňa (podľa iných zdrojov Sizyfos videl ako Zeus uniesol Asopovi dcéru o oznámil to Asópovi). Asópos potom začal Dia prenasledovať, ale Zeus na neho vrhol blesk. Diova zlosť sa potom obrátila aj na Sizyfa. Poslal za ním Tanata (Smrť), ale Sizyfos Tanata oklamal, vyšmykol sa mu, zviazal ho a uväznil (čím spôsobil, že ľudia prestali umierať). Zeus nato poslal boha vojny Area, ktorý Tanata oslobodil. Oslobodený Tanatos odvliekol Sizyfa do podsvetia. Sizyfos však vopred predvídavo svojej žene Meropé povedal, aby v prípade jeho smrti nepriniesla pohrebnú obeť. Keď sa nedostavovali pohrebné obete, dal si boh podsvetia Hádes Sizyfa zavolať, aby to vysvetlil. Sizyfos mu nahovoril, že manželku prehovorí, načo ho pustili z podsvetia domov. Sizyfos však pokojne ostal v Korinte a užíval si život. Rozhnevaný Hádes za ním poslal Tanata, ktorý počkal, kým pri nejakej pijatike víno neoslabilo Sizyfovi rozum a nemilosrdne mu vytrhol dušu a vzal ho do podsvetia. Ako exemplárny trest (aby si ľudia nemysleli, že podľa Sizyfovho vzoru môžu podvádzať bohov) mu tam bola pridelená úloha kotúľať do kopca balvan, ktorý sa pred vrcholom vždy zrúti späť.
Rustavi

História

Mesto je relatívne nové, založené bolo v roku 1948 ako mesto pre robotníkov z neďalekého metalurgického závodu, spracúvajúceho azerbajdžanské železo a mangán. Jeho názov pochádza z mena historického mesta, ktoré bolo na začiatku 15. storočia vyplienené Mongolmi. Výroba plastov, ocele a ďalších výrobkov z kovov však ustala po páde Sovietskeho zväzu, závody sa nedokázali prispôsobiť novým podmienkam trhovej ekonomiky. Oproti roku 1990 tu žije o tretinu ľudí menej.
Rómska osada

Rómska osada alebo cigánska osada je prejav stavebnej činnosti rómskeho etnika s charakteristickými znakmi. Ide o osobitnú kapitolu ľudovej architektúry na Slovensku.

Cigáni

Rómovia (Cigáni) majú celkom odlišné dejiny ako majoritné obyvateľstvo na Slovensku. Prichádzali do Európy z Ázie a na rozdiel od ostatných kočovníkov, nerobili bojové výpravy a nemali vlastný štát ani územnú samosprávu. Postupne sa šírili z juhovýchodnej Európy a zakladali vlastné usadlosti, bokom od ostatného obyvateľstva a tak si udržiavali vlastné zvyky. Vyhľadávali miesta, kde bola voda, drevo a pasienky. Prejavovali zručnosť najmä v hudbe a umení.

Osady

V Uhorsku boli najmä v 18. storočí snahy priviesť Rómov k usadlému spôsobu života a začleniť ich do usadlostí majoritného obyvateľstva. Rómovia sa však vo veľkej časti neprispôsobili a naďalej sa sťahovali. V tomto období vzniklo najviac osád. Ich podoba sa rôznila: niekedy to boli osady vzniknuté pozdĺž cesty alebo potoka, inokedy nepravidelné, zhlukové usporiadania domov, ktoré postupne prevládli.

Stavby

Okrem stanov a júrt stavali Rómovia aj zemnice a polozemnice, postupne prišli k jednopriestorovým domom, ku ktorým pribudlo aj zádverie.
Zemnice sa stavali vo svahu a na čelnej fasáde mali dverný otvor, spočiatku prekrytý iba plachotu, neskôr aj dverami. Šikmá strecha zemnice sa oprierala o sochu. Polozemnice boli podobné zahĺbené stavby, ktorých strecha však už stála na nízkych stenách. Od polozemníc sa prešlo k jednopriestorovým domom (dreveným alebo hlineným podľa oblasti). Vidíme tu už čiastočné ovplyvnenie architektúry pôvodným obyvateľstvom, rómske domy však boli oveľa skromnejšie. K jednému priestoru pribudla časom aj predsieň, riešená najskôr formou dostavby s nižším stropom. Ak sa predsieň stavala spolu s hlavným priestorom, mala s ním spoločnú strechu. Predsieň sa využívala na uskladnenie potravín. Varilo sa prevažne vonku, kde prekrytím sporáka jednoduchou konštrukciou vznikla letná kuchyňa. Zdobilo sa hlavne maľovaním vonkajších aj vnútorných stien.
V druhej polovici 20. storočia došlo k viacerým snahám o likvidáciu rómskych osád a ich presťahovaniu napríklad do nájomných domov. Niektoré osady sa prispôsobili a postupne splynuli so zástavbou mesta. Niektoré domy Rómov tu dosahovali slušný štandard.
Alfréd Benčič

Životopis

Alfréd Benčič bol od roku 1954 dlhoročným zamestnancom Slovenskej filmovej tvorby na Kolibe v Bratislave, kde sa podieľal na vzniku mnohých hodnotných filmov ako i vývine filmovej kultúry na Slovensku. Strihal hrané, aj dokumentárne filmy. Prvým dokumentárnym filmom v jeho filmografii strihača bol film Cesta večných spomienok (1957, r. Pavol Gejdoš). Prvým hraným celovečerným filmom, na ktorom sa podieľal ako strihač, bol slovensko-maďarský koprodukčný film Dáždnik svätého Petra (1959, r. Frygies Bán, Vladislav Pavlovič). Alfréd Benčič spolupracoval celkovo na vyše 70 celovečerných filmoch. Nakrúcal aj množstvo krátkych (prvým krátkym filmom bol Oprava traktorov uzlovou metódou z roku 1953), televíznych, hudobných a animovaných filmov, celkovo ich nakrútil vyše 260. Posledným filmom v strihačskej filmografii Alfréda Benčiča bol film Dušana Hanáka Súkromné životy (1990). Alfréd Benčič zomrel 13. januára 1997 vo veku 66 rokov.

Charakteristika tvorby

Alfréd Benčič tvrdil, že len malá časť nakrúteného materiálu sa skutočne dostane do filmu. Vytvoriť napríklad z tridsiatich záberov montáž, ktorá má svoju kompozíciu, svoj zmysel, na to treba mať slušnú dávku citu. Citu, v ktorom vidí predovšetkým výtvarné videnie a hudobný sluch. Pretože aj strih má svoj nevyhnutný rytmus. Zvlášť potom pri hudobných filmoch. Tri hodiny sa pracuje na pár metrov filmu, v noci príde na um čosi úplne iné a to predchádzajúce ide do koša. V tom je to tvorivé. Hraný film, 8-10 plechových krabíc filmového pásu, sa strihá zhruba 2-3 mesiace. Benčič začínal už vtedy, keď sa vykopírujú prvé materiály filmu. Nikdy sa mu nestalo, aby mu ktosi povedal: len pokojne strihajte, máte veľa času, urobte pekný film. Skoro vždy sa treba ponáhľať. Pre Benčiča nebolo nič horšie, ako strihať naraz viac filmov. Spolupráca s režisérom bola pre Benčiča nesmierne dôležitá. Musel mať jasnú predstavu o tom, čo chce povedať. Po hrubom strihu, ktorý si robil sám, maximálne spolupracoval práve s ním. Začínali zásadné diskusie. Presedeli v strižni celé hodiny, vzájomne sa ovplyvňovali. A neustále sa presviedčali, že práve v súvislosti so strihom jednoznačne platí: šesť krát rozmýšľaj a pol krát strihaj. Pretože sa stáva, že práve tú časť filmu, ktorú sa režisér v jednej chvíli rozhodne jednoznačne vyhodiť, neskôr zase nutne potrebuje. Benčič mal ale takých najradšej, čo chodili druhé ráno s fantastickými nápadmi. Dušana Trančíka, Juraja Jakubiska, Petra Hledíka. Vtedy najviac pociťoval, že tvorí.
Paradoxný spánok

Paradoxný spánok (iné názvy: REM, spánok REM, REM-spánok, rýchle očné pohyby, aktívny spánok, desynchronizovaný spánok, rombencefalický spánok, REM je angl. skratka spojenia rapid eye movement) označuje fázu plytkého spánku, pri ktorom dochádza k sneniu.
La Besseyre-Saint-Mary

Poloha

Obec má rozlohu 21,57 km². Najvyšší bod je položený 1 496 m n. m. a najnižší bod 749 m n. m.

Obyvateľstvo

Počet obyvateľov obce je 138 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Anna Falcká

Životopis

Narodila sa ako dcéra nemeckého kurfirsta Rudolfa II. a Anny Tirolskej, ktorí pochádzali z kráľovského rodu Wittelsbachovcov. Jej prastrýkom bol Henrich Korutánsky, strýko jej matky Anny. Z jej detstva toho veľa nevieme, známou a zaujímavou sa stala až ako manželka Karola IV.

Kráľovná

Je udivujúce, ako sa Karol IV. dostal k takej manželke, no ako to bývalo zvykom, za všetko mohla politika. Annin otec bol totiž dlhoročným nepriateľom Karola IV., pretože až do svadby svojej dcéry Anny túžil vidieť na rímskom tróne miesto svojho budúceho zaťa Günthera zo Schwarzburgu, rímskeho protikráľa. Preto bolo pre Karola IV. výhodné vziať si za manželku dcéru svojho nepriateľa, čím sa mu podarilo odstaviť mnoho ďalších protivníkov, nakoľko boli spríbuznení s jeho mladou manželkou Annou, a okrem toho si tiež zaviazal rod Wittelsbachovcov, na ktorý bol od roku 1346 uvalená pápežská kliatba.
Samotný sobáš sa uskutočnil v marci roku 1349 a ešte v tom roku v novembri bola Anna korunovaná za českú kráľovnú. V januári 1350 prišiel na svet konečne vytúžený následník trónu – syn Václav, ktorého pomenovali podľa patróna českých zemí, sv. Václava. Zomrel ale už v decembri 1351 vo veku necelých dvoch rokov. O rok neskôr, vo februári 1353, zomrela vo veku nedožitých 24. narodenín aj Anna Falcká, čím sa sotva 37-ročný Karol IV. stal už druhý raz vdovcom.
Adam Johnson

Detstvo

Adam sa narodil v Sunderlande a vyrastal v Easingtone, County Durham, v Severovýchodnom Anglicku. Johnson hral za Cleveland Juniors Football Club. Po tom ako dal Johnson vo Wembley 2 góly v školskom futbalovom zápase 7 proti 7, Johnny Haynes poznamenal: „Ty si skvelý malý hráč. Máš úžasnú ľavačku.“

Middlesbrough

Vo veku 12 rokov bol Adam prijatý na futbalovú akadémiu v Middlesbrough. Predtým navštevoval Newcastle United´s Centre of Excellence. On a jeho spoluhráči z Boro David Wheater, Tony McMahon a Andrew Taylor boli súčasťou tímu, ktorý v sezóne 2003 – 2004 vyhral FA Youth Cup.
Adam debutoval za seniorský klub vo veku 17 rokov a bolo to 17.marca 2005 v zápase Európskej ligy, v ktorom Middlesbrough prehralo v Lisabone proti Sportingu CP 1:0. Takmer o šesť mesiacov neskôr Adam debutoval aj v Premier League, keď vystriedal zraneného Stewarta Downinga. Vtedy Middlesbrough porazilo doma Arsenal 2:1. Na svoj druhý štart v Európskej lige si musel počkať do 15.decembra 2005. V zápase proti Litexu Lovech nahral Massimovi Maccaronimu na prvý gól. Middlesbrough vtedy vyhralo 2:0. Johnson dal svoj prvý gól v Premier League 3. mája 2006 proti Boltonu Wanderers.

Hosťovanie v Leeds United a vo Watforde

16.októbra 2006 sa Adam pripojil k tímu Leeds United na mesačné hosťovanie. Potom, čo odohral štyri zápasy počas svojho mesačného hosťovania, vrátil sa do Middlesbrough a už nepredĺžil zmluvu s Leeds United. Neskôr v sezóne prišiel ako náhradník v odvete FA Cupu s Bristol City. Adam na jeden gól prihral a strelil víťazný gól v penaltovom rozstrele.
V septembri 2007, Johnson odišiel na trojmesačné hosťovanie do druholigového Watfordu. Za Watford odohral 12 zápasov a nastrieľal 5 gólov. Zhodou okolností sa Watford po odchode Adama výrazne zhoršil.

Návrat do Middlesbrough

V poslednom zápase sezóny Adam skóroval z 16 metrov krátko po tom ako prišiel na ihrisko ako striedajúci hráč. V tom zápase Boro porazilo Manchester City 8:1.
Po prestupe Downinga do Aston Villy sa Johnson v sezóne 2009 – 2010 stal dôležitou súčasťou Boro. Adam viedol celú prvú polovicu sezóny rebríček bodovania s ôsmimi gólmi a to aj napriek tomu, že je záložník. V zápase proti Scunthorpe United Adam nepremenil penaltu, ktorá sa kopala po faule na Rhysa Williamsa. Po podrazení od brankára Scunthorpe United v pokutovom území, Adam kopal ešte jednu penaltu ale tú už premenil.
Po výbornom začiatku sezóny sa o Johnsona začali zaujímať kluby z najvyššej Premier League. Vedenie Middlesbrough trvalo na tom, že Adam nebude predaný. Johnson sa rozhodol, že zmluvu s klubom Middlesbrough nepredĺži.
Ako uznanie za jeho výkony v sezóne, bol Adam zvolený redaktormi North East Football za najlepšieho mladého hráča roka.
Leinster

Grófstva

Leinster tvoria tradičné grófstva Carlow, Dublin (dnes rozdelené na grófstva Dublin City, South Dublin, Dún Laoghaire-Rathdown a Fingal), Kildare, Kilkenny, Laois, Longford, Louth, Meath, Offaly, Westmeath, Wexford a Wicklow

Írčina

Podľa sčítania 2011 z populácie staršej ako 3 roky (2 382 633 ľudí) ovládalo írčinu 37,4 % (890 834 obyvateľov). Necelá tretina z nich (30,2 % – 269 304) írčinu používa iba v školstve, kde je vyučovanie írčiny povinné.
Róbert Huna

Klubový hokej

Róbert Huna je odchovancom Liptovského Mikuláša.
V 60-tich zápasoch základnej časti a štvrťfinále play-off Tipsport extraligy sezóny 2011/12 si pripísal na svoje konto za 26 gólov a 22 asistencií 48 bodov.
V sezóne 2012/2013 podpísal dvojročnú zmluvu s klubom HC Košice.
Arcizac-ez-Angles

Poloha

Obec má rozlohu 1,93 km². Najvyšší bod je položený 535 m n. m. a najnižší bod 380 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vilémov (zaniknutá osada)

História obce

Podľa archeologických nálezov obec vznikla už v 13. storočí. Neuvádza sa však v žiadnych písomných materiáloch, ktoré by sa vzťahovali k holštejnskému ani račickému panstvu. Je pravdepodobné, že spolu s Ruprechtovom a Hamlíkovom patril k hradu Kuchlov, ktorý vlastnil neznámy šľachtic alebo man. Prvá a posledná zmienka o Vilémove je z roku 1563, kedy je obec v súpise račického panstva uvedená ako pustá.

Lokalizácia sídla

Miesto, na ktorom sa zaniknutá obec nachádza, je známe ako "Na prostředních", "Na barvínku", "Na krchůvku" alebo "U tří smrků". Práve posledný názov vychádza z lokality Tři smrky, s ktorou Vilémov bezprostredne susedí. Obyvatelia Ruprechtova a Podomí predtým mylne považovali túto zaniknutú obec buď za hroby, alebo tiež za miesto, kde stával pôvodný Ruprechtov.

Výskum dediny

Archeologickým výskumom bolo zistené, že obec mala dĺžku 210 metrov, na konci bola 70 metrov široká. Bola tu zistená železiarska pec, prepadnuté pivnice a studne. Obhospodarovaná pôda Vilémova mala 209 ha. Obec nezanikla vojnovou pohromou, ktorá býva sprevádzaná požiarom, ale odchodom či vymretím obyvateľstva. K tomu došlo na začiatku 15. storočia.
Aisey-sur-Seine

Poloha

Obec má rozlohu 12,72 km². Najvyšší bod je položený 379 m n. m. a najnižší bod 251 m n. m.

Obyvateľstvo

Počet obyvateľov obce je 212 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
USS Samoa (CB-6)

USS Samoa (CB-6) bol nikdy nepostavený bojový krížnik triedy Alaska USA. Rozhodnutie o stavbe bolo zapríčinené obavami USA z nasadenia podobných typov Japonskom, k ničeniu konvojov USA.
Plutvovce

Plutvovce (Pisces) je v starších systémoch taxonomická skupina, ktorá zahŕňa všetkých čeľustnatcov okrem štvornožcov, teda ryby, drsnokožce, akantódy a plakodermy. Pozri aj ryby.
Cazeaux-de-Larboust

Poloha

Obec má rozlohu 19,14 km². Najvyšší bod je položený 3 110 m n. m. a najnižší bod 914 m n. m.

Obyvateľstvo

Počet obyvateľov obce je 92 (2009).
Nasledujúci graf zobrazuje vývoj počtu obyvateľov v obci.
Zdroje: INSEE